ΓΡΑΠΤΗ ΕΡΩΤΗΣΗ E-0930/02

υποβολή: Bart Staes (Verts/ALE) προς την Επιτροπή

(5 Απριλίου 2002)

Θέμα: Άδεια για αποψίλωση τροπικού δάσους στη Λαϊκή Δημοκρατία του Κονγκό

Η Επιτροπή, απαντώντας στην ερώτηση Ε-3498/01(1), αναφέρει ότι μια εταιρεία της Ζιμπάμπουε, στο διοικητικό συμβούλιο της οποίας συμμετέχουν στρατιωτικοί, επέτυχε να αποκτήσει άδεια για τη μεγαλύτερης εκτάσεως αποψίλωση που έχει διενεργηθεί παγκοσμίως.

Μπορεί να αναφέρει η Επιτροπή για ποια εταιρεία πρόκειται· Πού ευρίσκεται η έδρα της και ποιοι συμμετέχουν στο διοικητικό της συμβούλιο· Ποιοι είναι οι μέτοχοι αυτής της εταιρείας·

Πώς κρίνει η Επιτροπή την χορήγηση αυτής της άδειας αποψίλωσης από περιβαλλοντική άποψη· Προτίθεται να αναλάβει δράση για να πείσει τους συμβαλλομένους ότι η αποψίλωση αυτής της τεράστιας εκτάσεως δεν συμβιβάζεται με μια βιώσιμη παγκοσμία περιβαλλοντική πολιτική·

Η χορήγηση αυτής της άδειας έχει άμεση σχέση με την εξόρυξη κολτάν· Εν άλλοις λόγοις στην περιοχή που πρόκειται να αποψιλωθεί θα εξορυχθεί κολτάν· Εάν όχι, ποιος είναι ο σκοπός της αποψιλώσεως αυτής της τεράστιας εκτάσεως·

Έχει λάβει εν τω μεταξύ η Επιτροπή την προσωρινή έκθεση της εξαμελούς επιτροπής εμπειρογνωμόνων του Συμβουλίου Ασφαλείας των Ηνωμένων Εθνών· Μπόρεσε να αντλήσει από την έκθεση αυτή επαρκείς πληροφορίες για να σχηματίσει άποψη σχετικά με το εάν πρέπει να επιβληθούν ή όχι κυρώσεις εις βάρος ενός ή περισσοτέρων μερών που εμπλέκονται στην (παράνομη) εκμετάλλευση των φυσικών πόρων της Λαϊκής Δημοκρατίας του Κονγκό·

(1) ΕΕ C 229 E της 26.9.2002, σελ. 27.

Απάντηση του κ. Nielson εξ ονόματος της Επιτροπής

(2 Μαΐου 2002)

Σύμφωνα με τις πληροφορίες που συνέλεξε η Επιτροπή, διαπιστώθηκε ότι το κυβερνών κόμμα Αφρικανική Εθνική Ένωση-Πατριωτικό Μέτωπο της Ζιμπάμπουε (ZANU-PF), από κοινού με το κόμμα Αμυντική Δύναμη της Ζιμπάμπουε (ZDF), πλαστογράφησαν πολλές οικονομικές συμφωνίες ευρείας κλίμακας σχετικά με την ξυλεία και άλλους φυσικούς πόρους του Κογκό.

Μία κοινή επιχείρηση ανάμεσα στην OSLEG της Ζιμπάμπουε, που ελέγχεται από το στρατό (Operation Sovereign Legitimacy), η οποία ιδρύθηκε μετά την έναρξη του πολέμου το 1999) καθώς και την εταιρεία Comiex που έχει τη βάση της στην Κινσάσα (κύριος μέτοχος της οποίας ήταν ο πρώην πρόεδρος Laurent Desir Kabila) οδήγησε στη δημιουργία της SOCEBO — (Societ Congolaise pour l'Exploitation du Bois), σύμφωνα με πρόσφατη έκθεση σχετικά με τα εμπορικά και στρατιωτικά συμφέροντα της Ζιμπάμπουε στη Λαϊκή Δημοκρατία του Κονγκό (ΛΔΚ).

Η Επιτροπή πιστεύει ότι, ελλείψει κάποιας ολοκληρωμένης εθνικής δασικής πολιτικής, θα πρέπει να εγκριθεί και να εφαρμοστεί ένα βιώσιμο σχέδιο διαχείρισης με στόχο να εξασφαλιστεί η βιωσιμότητα των αδειών αποψίλωσης στο Κογκό και να περιοριστεί η καταστροφή του περιβάλλοντος που προκαλεί η εκμετάλλευση. Ωστόσο, η άδεια αποψίλωσης καθιερώθηκε στα πλαίσια μίας οικονομίας εν μέσω πολέμου και μάλιστα σε μία χώρα όπως η ΛΔΚ, όπου η αποκατάσταση του κράτους δικαίου θα είναι μακρά και δύσκολη. Αυτή τη στιγμή, η Επιτροπή δεν έχει τη δυνατότητα να λάβει μέτρα για να επηρρεάσει τα συμβαλλόμενα μέρη.

Η άδεια αποψίλωσης δεν έχει καμία άμεση σχέση με την εξαγωγή κολτανίου, καθώς θεωρείται ότι δεν δενπάρχει το εν λόγω προϊόν στην περιοχή για την οποία δίδονται άδειες αποψίλωσης. Το τροπικό ξύλο συνιστά πολύτιμο πόρο στην παγκόσμια αγορά, που δικαιολογεί την εκτενή εκμετάλλευση μίας εκτεταμένης περιοχής.

Προς το παρόν δενπάρχουν στοιχεία που να δικαιολογούν την εκ μέρους της ΕΕ ανάληψη δράσης με στόχο την επιβολή κυρώσεων σε οποιοδήποτε από τα κόμματα τα οποία σχετίζονται με την εκμετάλλευση και/ή το εμπόριο πόρων της ΛΔΚ. Το συμβούλιο ασφαλείας των Ηνωμένων Εθνών αποφάσισε, στις 19 Δεκεμβρίου 2001, να αναβάλει για άλλους έξι μήνες τη λήψη αποφάσεων για επιβολή κυρώσεων. Έδωσε εντολή στο εξαμελές συμβούλιο ειδικών να εμβαθύνει τις έρευνες σχετικά με την παράνομη εκμετάλλευση φυσικών πόρων στη ΛΔΚ. Μία προκαταρκτική έκθεση αναμένεται μέχρι το τέλος Απριλίου 2002 και μία τελική έκθεση ως το τέλος Αυγούστου. Έπειτα από αυτό, ελπίζουμε ναπάρξουν οριστικά στοιχεία στα οποία θα βασιστεί η δράση της διεθνούς κοινότητας.